આ મેચમાં પંજાબે ટોસ જીતીને પહેલા બોલિંગ લીધી હતી. કેપ્ટન રવિચંદ્રન અશ્વિનનો આ નિર્ણય સાચો સાબિત થયો. પંજાબના સ્પિન બોલર મુજિબે ફરી એકવાર તેની ફિરકીનો જાદુ ચલાવ્યો. મુજીબે ત્રણ વિકેટ ઝડપી હતી. તેણે સૌથી પહેલાં વર્તમાન આઈપીએલમાં સૌથી મોંઘા ખેલાડી બેન સ્ટોક્સને આઉટ કર્યો. ત્યાર બાદ અડધી સદી ફટકારી ક્રીઝ પર સેટ બેટ્સમેન જોસ બટલર (51)ની વિકેટ ઝડપી અને બીજા જ બોલે જોફ્રા આર્ચર (0)ને બોલ્ડ કરી દીધો હતો. મુજીબ ઉર રહમાન આઈપીએલ-11માં પહેલી હેટ્ટ્રિક બનાવતા ચૂકી ગયો હતો. મુજીબની દમદાર બોલિંગને કારણે રાજસ્થાનની ટીમ 20 ઓવરમાં નવ વિકેટ 152 રન જ બનાવી શકી હતી.